Komission päätös,

tehty 16 päivänä toukokuuta 2003,

yhteisön maatilatypologian perustamisesta tehdyn komission päätöksen 85/377/ETY muuttamisesta

(tiedoksiannettu numerolla K(2003) 1557)

(2003/369/EY)

EUROOPAN YHTEISÖJEN KOMISSIO, joka

ottaa huomioon Euroopan yhteisön perustamissopimuksen,

ottaa huomioon verkoston luomisesta Euroopan talousyhteisön maatilojen tuloja ja taloutta koskevien kirjanpitotietojen keruuta varten 15 päivänä kesäkuuta 1965 annetun neuvoston asetuksen N:o 79/65/ETY(1), sellaisena kuin se on viimeksi muutettuna asetuksella (EY) N:o 1256/97(2), ja erityisesti sen 4 artiklan 4 kohdan sekä 7 artiklan 3 kohdan,

sekä katsoo seuraavaa:

(1) Komission päätös 85/377/EY(3), sellaisena kuin se on viimeksi muutettuna päätöksellä 1999/725/EY(4), muodostaa perustan maatilojen luokittelulle niiden taloudellisen koon ja teknis-taloudellisen suuntautumisen osalta maatilojen rakennetutkimuksissa sekä maatalouden kirjanpidon tietoverkossa (FADN). Euroopan kokoyksikköjen ja teknis-taloudellisen suuntautumisen perusteella luokitellut maatilojen rakennetutkimuksen tulokset muodostavat perustan FADN:n maatilaotoksen valikoinnille ja painotukselle.

(2) Maatilojen tulojen selvittämiseen käytettävästä maatilailmoituksesta 23 päivänä syyskuuta 1977 annetussa komission asetuksessa (ETY) N:o 2237/77(5), sellaisena kuin se on viimeksi muutettuna asetuksella (EY) N:o 1837/2001(6), vahvistetaan maatilailmoituksessa annettavien kirjanpitotietojen tyyppi.

(3) Maatilojen rakennetta koskevien yhteisön tilastotietojen keruun järjestämisestä 29 päivänä helmikuuta 1988 annetussa neuvoston asetuksessa (ETY) N:o 571/88(7), sellaisena kuin se on viimeksi muutettuna komission asetuksella (EY) N:o 143/2002(8), luetellaan maatilojen rakennetta koskevissa tutkimuksissa analysoitavat ominaisuudet.

(4) Sekä maatilailmoituksen että vuosien 2003, 2005 ja 2007 tutkimuksissa tutkittavia ominaisuuksia koskevan luettelon rakenne ja sisältö on äskettäin muutettu edellä mainituilla asetuksilla.

(5) Päätöstä 85/377/EY olisi sen vuoksi muutettava vastaavasti.

(6) Tässä päätöksessä säädetyt toimenpiteet ovat maatalouden kirjanpidon tietoverkkoa käsittelevän yhteisön komitean lausunnon mukaiset,

ON TEHNYT TÄMÄN PÄÄTÖKSEN:

1 artikla

Päätöksen 85/377/ETY liitteitä I ja II muutetaan tämän päätöksen liitteen mukaisesti.

2 artikla

Tämä päätös on osoitettu kaikille jäsenvaltioille.

Tehty Brysselissä 16 päivänä toukokuuta 2003.

Komission puolesta

Franz Fischler

Komission jäsen

(1) EYVL 109, 23.06.1965, s. 1859/65.

(2) EYVL L 174, 2.7.1997, s. 7.

(3) EYVL L 220, 17.8.1985, s. 1.

(4) EYVL L 291, 13.11.1999, s. 28.

(5) EYVL L 263, 17.10.1977, s. 1.

(6) EYVL L 255, 24.9.2001, s. 1.

(7) EYVL L 56, 2.3.1998, s. 1.

(8) EYVL L 24, 26.1.2002, s. 16.

LIITE

Päätöstä 85/377/ETY muutetaan seuraavasti:

1) Korvataan liitteessä I olevan 1 kohdan f alakohdan toinen alakohta seuraavasti:

"2) Rahayksiköt ja pyöristäminen

SBM:n määrittämisessä käytettävät perustiedot ja lasketut SBM:t ilmaistaan euroina. Talous- ja rahaliittoon kuulumattomien jäsenvaltioiden SBM:t muunnetaan euroiksi tämän liitteen 1 kohdan e alakohdassa määritetyn viitekauden keskimääräisiä valuuttakursseja käyttäen. Komissio ilmoittaa nämä kurssit kyseessä oleville jäsenvaltioille.

SBM:t voidaan tarvittaessa pyöristää lähimpään viiteen euroon."

2) Muutetaan liite II seuraavasti:

a) Muutetaan osaa B seuraavasti:

i) Korvataan kohta a) seuraavasti:

"a) Kyseessä olevien tuotantojen luonne

Nämä tuotannot esitetään vuosien 2003, 2005 ja 2007 maatilojen rakennetutkimuksissa käytettävien ominaisuuksien mukaisesti: ne ilmaistaan neuvoston asetuksen (ETY) N:o 571/88 liitteen I mukaisella koodilla tai useat näistä ominaisuuksista yhdistävällä koodilla liitteessä II olevassa osassa C esitetyn mukaisesti(1)(2)."

ii) Korvataan taulukossa, jonka otsikko on "Erikoistuneet tilat - kasvinviljely, kohtaa 1" ("Peltoviljelyyn erikoistuneet tilat") vastaavat rivit seuraavasti:

">TAULUKON PAIKKA>"

b) Muutetaan osaa C seuraavasti:

I Korvataan I kohta seuraavasti

"I Vuosien 2003, 2005 ja 2007 maatilojen rakennetutkimuksissa käytettäviä ominaisuuksia yhdistävät koodit

P1 Yleinen peltoviljely = D/1 (tavallinen vehnä ja spelttivehnä) + D/2 (durumvehnä) + D/3 (ruis) + D/4 (ohra) + D/5 (kaura) + D/6 (viljamaissi) + D/7 (riisi) + D/8 (muu vilja) + D/9 (valkuaiskasvit) + D/10 (perunat) + D/11 (sokerijuurikas) + D/12 (rehujuurikasvit ja rehukaalit) + D/23 (tupakka) + D/24 (humala) + D/25 (puuvilla) + D/26 (rapsi ja rypsi) + D/27 (auringonkukka) + D/28 (soija) + D/29 (öljypellava) + D/30 (muut öljykasvit) + D/31 (pellava) + D/32 (hamppu) + D/33 (muut kuitukasvit) + D/34 (mauste- ja lääkekasvit) + D/35 (muut teollisuuskasvit) + D/14a (avomaaviljellyt tuoreet vihannekset, melonit ja mansikat) + D/18 (rehukasvit) + D/19 (peltokasvien siemenet ja taimet) + D/20 (muut peltokasvit) + D/22 (kesanto, johon sovelletaan tukijärjestelmää ja jota ei käytetä taloudellisesti) + I/1 (peräkkäinen täydentävä viljely)(3).

P2 Puutarhaviljely = D/14b (kauppapuutarhassa avomaaviljellyt tuoreet vihannekset, melonit ja mansikat) + D/15 (kasvihuoneviljellyt tuoreet vihannekset, melonit ja mansikat) + D/16 (avomaaviljellyt kukat ja koristekasvit) + D/17 (kasvihuoneviljellyt kukat ja koristekasvit) + I/2 (sienet).

P3 Monivuotiset viljelykasvit = G/1 (hedelmä- ja marjaviljelmät) + G/2 (sitrushedelmäviljelmät) + G/3 (oliiviviljelmät) + G/4 (viinitarhat) + G/5 (taimitarhat) + G/6 (muut monivuotiset viljelykasvit) + G/7 (monivuotiset lasin alla viljeltävät kasvit).

P4 Niityt ja laidunkarja = F/1 (nurmi ja niitty, lukuun ottamatta luonnonlaidunta) + F/2 (luonnonlaitumet) + J/1 (hevoset) + J/2 (alle vuoden vanhat naudat) + J/3 (yli vuoden mutta alle kaksi vuotta vanhat sonnit) + J/4 (yli vuoden mutta alle kaksi vuotta vanhat hiehot) + J/5 (vähintään kaksi vuotta vanhat sonnit) + J/6 (hiehot) + J/7 (lypsylehmät) + J/8 (muut lehmät) + J/9 (lampaat) + J/10 (vuohet).

P5 Siat ja siipikarja = J/11 (porsaat, joiden elopaino on alle 20 kg) + J/12 (vähintään 50 kg painavat siitosemakot) + J/13 (muut siat) + J/14 (broilerit) + J/15 (munivat kanat) + J/16 (muu siipikarja) + J/17 (kaniinit, siitosnaaraat).

P11 Vilja = D/1 (tavallinen vehnä ja spelttivehnä) + D/2 (durumvehnä) + D/3 (ruis) + D/4 (ohra) + D/5 (kaura) + D/6 (viljamaissi) + D/7 (riisi) + D/8 (muu vilja).

P12 Öljykasvit = D/26 (rypsi ja rapsi) + D/27 (auringonkukka) + D/28 (soija) + D/29 (öljypellava) + D30 (muut öljykasvit).

P41 Lypsykarja = J/2 (alle vuoden vanhat nautaeläimet) + J/4 (yli vuoden mutta alle kaksi vuotta vanhat hiehot) + J/6 (hiehot) + J/7 (lypsylehmät).

P42 Nautakarja = J/2 (alle vuoden vanhat naudat) + J/3 (yli vuoden mutta alle kaksi vuotta vanhat sonnit) + J/4 (yli vuoden mutta alle kaksi vuotta vanhat hiehot) + J/5 (vähintään kaksi vuotta vanhat sonnit) + J/6 (hiehot) + J/7 (lypsylehmät) + J/8 (muut lehmät).

P51 Siat = J/11 (porsaat, joiden elopaino on alle 20 kg) + J/12 (vähintään 50 kg painavat siitosemakot) + J/13 (muut siat).

P52 Siipikarja = J/14 (broilerit) + J/15 (munivat kanat) + J/16 (muu siipikarja).

P111 Muu vilja kuin riisi = D/1 (tavallinen vehnä ja spelttivehnä) + D/2 (durumvehnä) + D/3 (ruis) + D/4 (ohra) + D/5 (kaura) + D/6 (viljamaissi) + D/8 (muu vilja).

P121 Juurikasvit = D/10 (perunat) + D/11 (sokerijuurikas) + D/12 (rehujuurikasvit ja rehukaalit)."

ii) Korvataan II kohta seuraavasti:

"II Rakennetutkimusten otsikoiden ja maatalouden kirjanpidon tietoverkon maatilailmoitusten otsikoiden välinen vastaavuus

>TAULUKON PAIKKA>"

(1) EYVL L 56, 2.3.1988, s. 1.

(2) Ominaisuuksia D/12 (rehujuurikasvit ja rehukaalit), D/18 (rehukasvit), D/21 (kesanto, jolle ei myönnetä tukia), E (kotipuutarhat), F/1 (laidun ja niitty, lukuun ottamatta luonnonlaidunta), F/2 (luonnonlaitumet) ja J/11 (elopainoltaan alle 20 kilogramman porsaat) käytetään ainoastaan tietyissä tapauksissa (ks. liitteessä I oleva 5 kohta).

(3) Täydentävät perättäiset viljelykasvit (I/1) ovat osa yleistä viljelyä (P1) ja niiden SBM on sama kuin vastaavien yleisten viljelykasvien.